Girlfriend (שיר של אבריל לאבין)

"Girlfriend" (בעברית: "בת-זוג") הוא סינגל שהוקלט על ידי הזמרת-יוצרת הקנדית אבריל לאבין. הוא יצא לאור ב-27 בפברואר 2007, על ידי חברות התקליטים RCA רקורדס וקולומביה רקורדס, כסינגל המוביל מתוך The Best Damn Thing.‏ מילותיו עוסקות סביב לאבין, שמתאהבת במישהו שנמצא במערכת יחסים רומנטית עם אישה אחרת. לטענתה, היא מתאימה לו הרבה יותר מבת-זוגו. רבים עמדו על הדמיון בין "Girlfriend" לסינגל "Mickey" של טוני באסיל מ-1982 ולסינגל "I Wanna Be Your Boyfriend" של דה רובינוס מ-1979. כותביו של השיר האחרון אף תבעו את לאברין ואת ד"ר לוק על הפרת זכויות יוצרים. אולם הסכסוך המשפטי ביניהם הוסדר במרוצת השנים ללא התערבות של הערכאות. "Girlfriend" קיבל ביקורות טובות מצד מבקרי המוזיקה העכשווית, שהתרשמו מהמקצב הזכיר שיש לו. הוא זכה להצלחה בין-לאומית, הגיע למקום הראשון בשמונה מצעדי שירים ברחבי העולם, הכוללים קנדה הוט 100, מצעד הסינגלים האוסטרלי ומצעד השירים של ניו זילנד. הגיע גם לראש פסגת הבילבורד הוט 100 – שירה הראשון של לאבין שעושה זאת. כמו כן, ברוב מדינות בהן לא הגיע למקום הראשון דורג השיר בעשרת השירים הפותחים של המצעד. בווידאו קליפ הנלווה ל-"Girlfriend", שבוים על ידי דה מלויס, מגלמת לאבין שלושה אלטר אגו, כשתפקידם הוא להילחם אחת בשנייה על לבו של הגבר. ביוני 2007 פורסם הרמיקס הרשמי של השיר, בהשתתפות הראפרית האמריקאית ליל מאמא. לאבין ביצעה אותו מספר פעמים, כמו בטקס פרסי בחירת הנוער ובטקס פרס ג'ונו. הצלחת השיר הקנתה לו מקום ברשימות סוף השנה של מיטב להיטי הפופ בסוף העשור הראשון של המאה ה-21. "Girlfriend" קיבל מאיגוד תעשיית ההקלטות האמריקאי (RIAA) וממקבילו האוסטרלי (ARIA) מעמד של מספר פלטינות על מכירותיו במדינה. עם נתוני מכירות של למעלה מ-7.3 מיליון עותקים ברחבי העולם הפך לאחד השירים הנמכרים ביותר בשנת 2007. בשנת 2008 צבר הקליפ שלו כמות גבוהה של צפיות מזו של כל קליפ שיצא לאור באותה השנה. מגזין "רולינג סטון" דירג את השיר במקום ה-35 ברשימת "100 השירים הטובים ביותר מ-2007". בשנת 2010 דורג במקום ה-94 במצעד העשור של הבילבורד הוט 100. AllMusic אף ציינו ש-"Girlfriend" הוא אחד משירי הפופ-פאנק המשמעותיים ביותר בכל הזמנים. לאחר יציאת האלבום השני שלה, Under My Skin, רצתה לאבין להקליט מוזיקה קצבית ואופטימית יותר.‏ "Girlfriend" נכתב על ידי לאבין ולוקאס גוטוואלד, הידוע בכינויו "ד"ר לוק", שגם הפיק אותו. הוא נכתב בעת שלאבין הייתה שיכורה ממשקאות חריפים. לטענתה, את הפזמון כתבה במשך שתי דקות בלבד. תחילה היססה להוציא את "Girlfriend" לאור בתוך סינגל מוביל מ-The Best Damn Thing, וחששה שמא ייתפס כבדיחה. נימוקיה להימלכות היו ש-"Girlfriend" אינו מספיק קליט, והנושא הכללי של סינגל מוביל צריך להיות מופנה לקהל רחב יותר מאשר בני נוער. אולם לבסוף החליטה, בדצמבר 2006 להכריז על הוצאת "Girlfriend" כסינגל מוביל: היי חברים! המון זמן שואלים אותי לגבי האלבום הבא שלי [...]. אני קוראת לו The Best Dam Thing, ושם הסינגל המוביל מתוכו, שעתיד להתפרסם בפברואר 2007, הוא "Girlfriend". אני מבטיחה לכם שתאהבו את האלבום הזה, ואני מתרגשת לקראת הוצאתו. הוא קצבי, מהנה ובעל רוח צעירה וחצופה. — במאמץ לפנות לקהל נוסף, שאינו דובר אנגלית כשפת אם, הקליטה לאבין את הפזמון של השיר בשבע שפות שונית: ספרדית, צרפתית, איטלקית, פורטוגזית, גרמנית, יפנית ומנדרינית. היא שהתה בביתה שעות רבות בלימוד השפות השונות הללו על מנת להבטיח הגייה מדויקת של המילים. גרסה נוספת בשפה ההינדית הוקלטה גם כן, אם-כי היא נגנזה מאוחר יותר בשל בעיות דיקציה ושינוי המשקל בפזמון ממקצב מערבי להודי.‏ "Girlfriend" הוא שיר פופ-פאנק מהיר. הוא כתוב בסולם רה מז'ור, והוא בעל קצב מהיר מאוד של 152 פעימות לדקה. קולה של לאבין מתפרס על שתי אוקטבות, החל מהתו לה באוקטבה השלישית וכלה בתו רה באוקטבה החמישית. ב-2 ביולי 2007 הגישו סולן להקת דה רובינוס, טומי דנבר, וכותב השירים ג'יימס גנגוור תביעה משפטית בגין הפרת זכויות יוצרים נגד לאבין, ד"ר לוק, חברת RCA רקורדס ואפל. הם טענו ש-"Girlfriend" בעל מילים דומות מאוד לסינגל של דה רובינוס משנת 1979, "I Wanna Be Your Boyfriend".‏ לאבין ומנהליה הכחישו את ההאשמות וציינו כי הדמיון בין השירים מופרך. הם אף הוסיפו וטענו כי מילות השיר "Get Off My Cloud" של הרולינג סטונז דומות מאוד גם כן לשיר "I Wanna Be Your Boyfriend". ד"ר לוק הצהיר כי אינו האזין לעולם לשירי הלהקה, וכי הוא מוכן ללכת לבדיקת פוליגרף. דנבר התובע ומנהלה המוזיקלי של לאבין, טרי מקברייד, הנתבע התייעצו עם מספר מוזיקולוגיים על מנת לאושש את טענותיהם משני צדי התביעה. המוזיקולוג של דנבר מצא קווי דמיון רבים מאוד בין שני היצירות, ואילו המוזיקלוג של מקברייד דיווח שהם כלל לא דומים הן במילותיהם והן במקצבם. מקברייד ציין כי הוא מוכן ליישב את הסכסוך המשפטי בדלתיים סגורות, ללא התערבות של הערכאות, על מנת להימנע מעלויות הליכי המשפט הגבוהות. בינואר 2008 אישר עורך דינם של התובעים כי הושג הסדר חשאי בין הצדדים. ב-15 בינואר אותה השנה פרסמו דנבר וגנגוור הצהרה בה זיכו את לאבין ואת ד"ר לוק מהאשמות שהטיחו בהם. כריסטיאן הורד מרולינג סטון ציין את קווי הדמיון בין "Girlfriend" ל-"Mickey" של טוני באסיל מ-1982, וטען שהוא ממצה את יכולותיה הווקאליות של לאבין בצורה הטובה ביותר. הוא אהב את המקצב הזכיר שיש לו ואת הפקתו. כריס וילמן מאנטרטיינמנט ויקלי סיקר את הפופולריות הנרחבת לה זכה השיר, והתייחס ללאבין כ"נקבת אלפא" חדשה בעולם המוזיקה; הוא שיבח את קו העלילה של השיר, הכרוך סביב שלושה אלטר אגו שונים זה מזה לגמרי. בביקורת על האלבום The Best Damn Thing בחר סטיבן תומאס ארלוויין מ-AllMusic ב-"Girlfriend" בתור הרצועה הטובה ביותר בו. הוא גם אהב את הסדר הכרונולוגי של האלבום, בו "Girlfriend" הוא הרצועה הראשונה. ג'ון פארק מניו יורק טיימס הכתיר גם כן את השיר כרצועה הטובה ביותר מתוך האלבום, וציין לשבח את קולות ההד המדומים שיוצרים מעין קול מקהלה. ג'ודי רוזן מסלייט טענה ש-"Girlfriend" הוא אחד מהשירים הקליטים ביותר ששמעה מימיה, והיללה את היכולות הווקאליות של לאבין, את האקורדים והמקצב של השיר ואת מחיאות הכפיים שהולכות וגוברות לאורכו. על פי סאל סינקואמאני ממגזין Slant גם זיהה את הדמיון בין "Girlfriend" ל-"Mickey", אולם הוא ציין שניסיונותיה של לאבין להישמע כמו נערה מרדנית נשמעים מלאכותיים או צעירים מדי. אלכס מקפרסון מהגרדיאן כינה את השיר כ"ממכר" וכ"קליט מאוד". טים אוניל מ-PopMatters טען שהפזמון של "Girlfriend" הורס את ההוק של "Mickey". אם-כי הוא ציין לשבח את הקליטות של השיר. בניגוד אליו שיבחה ג'ואן אנדרמן מבוסטון גלוב את ההוק שלו וציינה כי הוא נשמע נהדר, צעיר ומלא חיים. ב-MuchMusic טענו כי השיר הצליח ברחבי העולם בזכות השילוב בין מספר סוגות מוזיקליות רבות. ”לאבין יכולה להצליח בפאנק, ברוק או בפופ עם הכישרון שלה לחבר מוזיקה קליטה וקצבית” – נכתב בביקורת. בטקס פרס ג'ונו לשנת 2008 קיבל "Girlfriend" מועמדות בקטגוריית "סינגל השנה". הוא גם זיכה את לאבין בשני פרסים של תקליטור הזהב היפני לשנת 2008 בקטגוריות הנעימון הטוב ביותר והסינגל הטוב ביותר במכירות דיגיטליות. "Girlfriend" דורג במקום ה-35 ברשימת "100 השירים הטובים ביותר של רולינג סטון שיצאו בשנת 2007". ב-MTV Latin America ומגזין הבילבורד מיקמו אותו במקום הראשון וה-12 בהתאמה ברשימות שלהם. הווידאו קליפ בוים על ידי דה מלויס וצולם ב"גוף אן סטאף" בעיר נורווק שבקליפורניה. הוא כולל שתי בנות אותן לאבין מגלמת. אחת עם משקפיים ושיער בצבע אדום, ואילו השנייה בעלת אישיות מרדנית-גותית עם שיער שחור. הוא מתחיל בתוך מרכז בילוי שבו לאבין האדמונית ובן-זוגה צועדים יחד. הזוג נפגש עם האלטר אגו השלישי, לאבין הגותית, בפאתי מסעדה. באותה הסצנה ניתן להבחין בעוינות שלאבין הגותית מפגינה לבת הזוג העכשווית של הגבר. כשהזוג מתרחק היא מתחילה לבצע את השיר, ומתחילה לנסות לכבוש את לב הגבר. בסצנת המעבר בפזמון ניתן לראות דמות אחרת של לאבין, עם שיער בלונדיני ופסים ורודים, ששרה את "Girlfriend" יחד עם להקה. לאחר הפתיחה לאבין הג'ינג'ית והגבר רוכבים בקרטרים בליל אינדי. לאבין הגותית חובטת בחוזקה במכוניתה של הג'ינג'ית, וגורמת לה להסתחרר בכביש ולאבד שליטה על הרכב. לאחר מכן נכנס הזוג לתא צילום. הגותית מושכת את הג'ינג'ית מחוץ לתא ומצטלמת עם בן-זוגה. סצנה נוספת התרחשה במגרש גולף מקומי. לאבין הג'ינג'ית והגבר משחקים יחד, והגותית פוגעת בראשה עם כדור גולף. כתוצאה מההדף היא נופלת לנהר קטן, והגבר מתחיל להתאהב בלאבין הגותית. בסוף הקליפ נראים השניים (הגותית והגבר) מחזיקים ידיים עד שהג'ינג'ית רצה להפריד ביניהם. היא מועדת ומתגלגלת לתא שירותים נייד. לבסוף, מי שכבשה את לבו של הגבר היא לאבין הבלונדינית, שמרימה את ידה לסמל את הניצחון. את הגבר עליו השלוש נלחמות מגלם הדוגמן האמריקאי בריאן מקמולין. בקליפ מופיעים הגיטריסט הקודם של לאבין, אוון טאובנפלד, ואחיה, מאט בבס. עם מכירות דיגיטליות של יותר מ-122,000 עותקים נכנס השיר לבילבורד הוט 100 במקום החמישי. זו הייתה הכניסה הגבוהה ביותר של לאבין במצעד זה. ב-5 במאי 2007 עלה למקום הראשון, והפך להישג הטוב ביותר של לאבין במצעד. השיר הקודם שהגיע לדירוג הגבוה ביותר בהוט 100 הוא "Complicated" משנת 2002, שבשיאו היה במקום השני.‏ "Girlfriend" נשאר בעשרת השירים הפותחים במשך 18 שבועות רצופים, שבועיים יותר מהסינגל המוביל לרשימות סוף שנת 2007, "Irreplaceable" של ביונסה. "Girlfriend" נחשב לשיר הקנדי שהגיע למקום הגבוה ביותר במצעד. שיא זה נשבר בשנת 2012 עם הוצאת "Call Me Maybe" של קארלי ריי ג'פסן. בארץ מולדתה של לאבין הגיע השיר למקום הראשון במצעד המוכר ביותר שם, קנדה הוט 100. נכון לספטמבר 2015 עומדים נתוני המכירות הדיגיטליות של השיר על 3.8 מיליון עותקים בארצות הברית. ביפן קיבל מאיגוד תעשיית ההקלטות היפני תואר פלטינה משולשת על מכירות של כ-750,000 עותקים בנייד ותואר זהב על מכירות של כ-100,000 עותקים במחשב. הוא שומש כנעימון מיליון פעמים. בחישוב הכולל את המכירות הטהורות של הסינגל הפך "Girlfriend" לשיר המערבי הנמכר ביותר בכל הזמנים ביפן (3,000,000 עותקים). בשבוע לאחר יציאתו הגיע במצעדי ה-ARIA למקום הראשון למשך שישה שבועות לא רצופים. לאחר שלושה שבועות בלבד קיבל את תואר הזהב מאיגוד תעשיית ההקלטות האוסטרלי. לאחר מכן קודם למעמד פלטינה כפולה בעקבות הגעתו ל-140,000 עותקים. בשנת 2008, כשנה לאחר פרסומו, קודם פעם נוספת למעמד פלטינה מרובעת. במצעד הסינגלים הבריטי הגיע "Girlfriend" בשיאו למקום השני, ועקף את "Complicated" כסינגל המצליח ביותר במצעד, שהגיע למקום השלישי. הוא סיים את שנת 2007 במקום ה-20 במצעד השנתי לשירים הנמכרים ביותר בממלכה. עד 2022 נמכר "Girlfriend" בלמעלה מ-10 מיליון עותקים ברחבי העולם. מידע על הסינגל "Girlfriend" באתר מיוזיק בריינז מידע על היצירה "Girlfriend" באתר Discogs מילות השיר "Girlfriend" באתר Genius סרטון השיר "Girlfriend" באתר יוטיוב מידע על הרצועה "Girlfriend" באתר ספוטיפיי כרינגטון בלבד "Archived copy". Recording Industry Association of America. אורכב מ-המקור ב-25 בפברואר 2013. נבדק ב-5 במאי 2012. {{cite web}}: (עזרה); (עזרה) Lee, Chris (11 ביולי 2007). "Lavigne clash widens". Los Angeles Times. נבדק ב-29 ביוני 2020. {{cite news}}: (עזרה) Vineyard, Jennifer (27 בפברואר 2007). "Don't Know How to Spell 'Avril Lavigne'? Prepare to Be Scolded". MTV News. נבדק ב-28 ביוני 2020. {{cite web}}: (עזרה) Sawdey, Evan (4 ביוני 2007). ""I Don't Have Any Regrets": An Interview With Avril Lavigne". Pop Matters. נבדק ב-28 ביוני 2020. {{cite web}}: (עזרה) Montgomery, James (18 בדצמבר 2008). "Avril Lavigne, Deryck Whibley Dish Details on 'Fun, Young, Bratty' LP". MTV News. נבדק ב-28 ביוני 2020. {{cite web}}: (עזרה) Vineyard, Jennifer (4 בדצמבר 2007). "Avril Goes Multilingual For 'Girlfriend,' But Does It Get Lost In Translation?". MTV. {{cite web}}: (עזרה) "Archived copy". אורכב מ-המקור ב-24 בינואר 2021. נבדק ב-17 בדצמבר 2020. {{cite web}}: (עזרה); (עזרה) "Avril Lavigne: 'Girlfriend'". דיגיטל ספיי. 2 באפריל 2007. ....she's returned to music with an utterly infectious pop-punk single. 'Girlfriend' sounds like.... {{cite web}}: (עזרה) "Avril Lavigne : Girlfriend". Rebild.tv. אורכב מ-המקור ב-23 באפריל 2012. נבדק ב-28 בנובמבר 2010. ....and features the typical 80' pop-punk influence and power pop of her earlier songs.... {{cite web}}: (עזרה) Avril, Lavigne; Lukasz, Gottwald; Avril, Lavigne (20 באוגוסט 2007). "Girlfriend". Musicnotes.com. נבדק ב-9 ביוני 2021. {{cite web}}: (עזרה) "Avril Lavigne: The Best Damn Thing". PopMatters. נבדק ב-26 ביולי 2012. {{cite web}}: (עזרה) "Girlfriend Avril Lavigne Digital Sheet Music". Musicnotes.com. 20 באוגוסט 2007. נבדק ב-2 בפברואר 2011. {{cite web}}: (עזרה) Montgomery, James (9 ביולי 2007). "Avril Lavigne Responds to Lawsuit, Says She's Been 'Falsely Accused'". MTV. ארכיון מ-28 בפברואר 2021. נבדק ב-3 ביוני 2022. {{cite news}}: (עזרה) "Avril Lavigne responds to plagiarism claims". NME. 9 ביולי 2007. ארכיון מ-7 באפריל 2022. נבדק ב-3 ביוני 2022. {{cite news}}: (עזרה) "Seventies Band Sues Lavigne Over 'Girlfriend'". Billboard. 5 ביולי 2007. ארכיון מ-20 בפברואר 2022. נבדק ב-3 ביוני 2022. {{cite journal}}: (עזרה) Lee, Chris (11 ביולי 2007). "Lavigne clash widens". Los Angeles Times. ארכיון מ-26 במאי 2022. נבדק ב-3 ביוני 2022. {{cite news}}: (עזרה) "Settlement reached in Avril Lavigne lawsuit". NME. 10 בינואר 2008. ארכיון מ-14 במאי 2022. נבדק ב-3 ביוני 2022. {{cite news}}: (עזרה) "Songwriters 'Completely Exonerate' Avril Lavigne". People. 15 בינואר 2008. ארכיון מ-19 באפריל 2021. נבדק ב-3 ביוני 2022. {{cite news}}: (עזרה) Hoard, Christian (17 באפריל 2007). "The Best Damn Thing | Album Reviews | Rolling Stone". Rolling Stone. נבדק ב-16 בפברואר 2014. {{cite news}}: (עזרה) Pareles, Jon (16 באפריל 2007). "Ms. Mopey, Begone! Power Pop Is Back!". The New York Times. נבדק ב-11 באוגוסט 2010. {{cite news}}: (עזרה) Rosen, Jody (9 במאי 2007). "Mean Grrrl: Is Avril Lavigne a Heather?". Slate. נבדק ב-17 בדצמבר 2020. {{cite news}}: (עזרה) Cinquemani, Sal (15 באפריל 2007). "Avril Lavigne – The Best Damn Thing". Slant Magazine. נבדק ב-11 באוגוסט 2010. {{cite web}}: (עזרה) Macpherson, Alex (20 באפריל 2007). "The Guardian review". London. נבדק ב-11 באוגוסט 2010. {{cite news}}: (עזרה) Anderman, Joan (17 באפריל 2007). "Avril's latest 'Thing' is fizzy, and frivolous". The Boston Globe. נבדק ב-17 בדצמבר 2020. {{cite news}}: (עזרה) No byline (11 December 2007). "The 100 Best Songs of 2007" Rolling Stone. Retrieved 21 December 2007. "Avril Lavigne – "Girlfriend" music video". YouTube. אורכב מ-המקור ב-2010-12-06. נבדק ב-11 בדצמבר 2007. {{cite web}}: (עזרה) Jonathan Cohen, "Mims Remains 'Hot' At No. 1, Akon Stays Close", Billboard, 8 March 2007. Jonathan Cohen, "Lavigne Sweeps Charts As 'Girlfriend' Tops Hot 100", Billboard, 26 April 2007. Trust, Gary (6 בספטמבר 2015). "Ask Billboard: Avril Lavigne's Best-Selling Songs & Albums". Billboard. Prometheus Global Media. נבדק ב-6 בספטמבר 2015. {{cite journal}}: (עזרה) "Top 50 Singles Chart – Australian Record Industry Association". אורכב מ-המקור ב-5 במרץ 2007. נבדק ב-20 באוקטובר 2021. {{cite web}}: (עזרה) "ARIA Charts – Accreditations – 2008 Singles". Australian Recording Industry Association. 31 בדצמבר 2008. אורכב מ-המקור ב-27 בספטמבר 2008. נבדק ב-30 בינואר 2011. {{cite web}}: (עזרה) BBC Music. "Top 40 Singles of the Year 2007 ". Retrieved 30 December 2007. "MTV Video Music Awards Latin America Rock!". GossipCenter. Entertainment News Leaders. אורכב מ-המקור ב-2 במרץ 2013. נבדק ב-19 באוקטובר 2019. {{cite web}}: (עזרה) "Avril é a maior vencedora do EMA 2007; Justin, o mais indicado, não leva nada". אורכב מ-המקור ב-28 בספטמבר 2013. נבדק ב-19 באוקטובר 2019. {{cite web}}: (עזרה) "MMVA07". MuchMusic.com. אורכב מ-המקור ב-16 באפריל 2008. {{cite web}}: (עזרה) "Kids' Choice Awards '07 Nominees". who.com. 1 אוגוסט 2007. אורכב מ-המקור ב-22 אוגוסט 2007. "In full: Nickelodeon Kids' Choice Awards UK nominees". דיגיטל ספיי. 30 ביולי 2007. {{cite web}}: (עזרה) "Planeta Awards 2007" (בספרדית). Radio Planeta. אורכב מ-המקור ב-31 ביולי 2008. נבדק ב-2 במרץ 2012. {{cite web}}: (עזרה) "Lista completa de nominados a los Premios Oye! En Mexico". Tropicana (בספרדית). 23 באוגוסט 2007. נבדק ב-24 באוקטובר 2019. {{cite web}}: (עזרה) "Confira a lista dos nomeados ao Radio Disney Music Awards 2007". Ponto Pop. 23 באוגוסט 2006. נבדק ב-29 בדצמבר 2011. {{cite web}}: (עזרה) "Confira os vencedores do Radio Disney Music Awards de 2007". Ponto Pop. 23 באוגוסט 2006. נבדק ב-29 בדצמבר 2011. {{cite web}}: (עזרה) "2007 Teen Choice Awards: Announcing the Winners!". PopSugar. 26 ביולי 2007. אורכב מ-המקור ב-25 באוקטובר 2014. נבדק ב-26 בנובמבר 2014. {{cite web}}: (עזרה) "Virgin Media Music Awards 2007: Best Video". Virgin Media. אורכב מ-המקור ב-12 בינואר 2008. נבדק ב-2 במרץ 2012. {{cite web}}: (עזרה) "25th Annual ASCAP Pop Music Awards". ASCAP. אורכב מ-המקור ב-23 במאי 2011. {{cite web}}: (עזרה) "Capricho Awards 2008". Capricho. Abril. 2008. אורכב מ-המקור ב-29 באפריל 2009. נבדק ב-27 בדצמבר 2009. {{cite web}}: (עזרה) "THE 22nd JAPAN GOLD DISC AWARD 2008". Riaj. 2008. נבדק ב-11 בנובמבר 2009. {{cite web}}: (עזרה) "Nominees & Winners 2008". The JUNO Awards. אורכב מ-המקור ב-23 באפריל 2019. נבדק ב-19 במרץ 2019. {{cite web}}: (עזרה) "MTV Asia Awards 2008". IMDb. 12 בספטמבר 2003. נבדק ב-19 באוקטובר 2019. {{cite web}}: (עזרה) "MTV Video Music Awards Japan 2008 awards". IMDb. נבדק ב-24 במרץ 2016. {{cite web}}: (עזרה) "MuchMusic.com MMVA08". ארכיון מ-17 במאי 2008. נבדק ב-14 במאי 2008. {{cite web}}: (עזרה) "Third MYX Music awards to be held on March 26". PEP.PH. 18 בפברואר 2008. נבדק ב-23 באוקטובר 2019. {{cite web}}: (עזרה) "Johnny Depp, Jessica Alba, Eddie Murphy, Miley Cyrus, The Jonas Brothers, Drake Bell, Chris Brown, Tony Hawk, Alvin and the Chipmunks, Cameron Diaz (Wannabe Award) – and Many More – Score at Nickelodeon's 2008 Kids' Choice Awards". 29 במרץ 2008. אורכב מ-המקור ב-17 בנובמבר 2016. נבדק ב-30 בספטמבר 2019. {{cite web}}: (עזרה) "Socan Awards". SOCAN. נבדק ב-23 באוקטובר 2019. {{cite web}}: (עזרה) Gold & Platinum, RIAA (באנגלית אמריקאית) "Archived copy". fmqb.com. אורכב מ-המקור ב-20 בדצמבר 2008. נבדק ב-6 ביוני 2022. {{cite web}}: (עזרה); (עזרה) "Girlfriend Avril Lavigne CD Album". CDJapan. "Girlfriend". Amazon Germany. "Girlfriend". Amazon UK.